เรื่องร้องเรียน (คลอง,ถนน,ความปลอดภัย) วันที่ 2022-06-08 03:52:54 — แขวงคลองสิบ เขตหนองจอก กรุงเทพมหานคร
ผมอาศัยอยู่ที่ถนนคู้คลองสิบ เขตหนองจอก กรุงเทพ

อยากให้ช่วยแก้ปัญหาความเดือดร้อนของประชาชนเรื่องการใช้ทางสาธารณะของถนนคู้คลองสิบดังนี้

1.ตลอดเส้นทางถนนคู้คลองสิบ มีหลุมเพราะรถบรรทุกใหญ่ๆวิ่งจนชำรุดเกิดหลุม พื้นถนนไม่เรียบ จนคนแถวบ้านและคนในครอบครัวผมเกิดอุบัติเหตุ เพราะถนนแทบจะไม่มีการซ่อมเลย หรือถ้าซ่อมก็เสียใหม่ตลอด เพราะซ่อมแบบลวกๆ ซ่อมแล้วซ่อมอีก ทำให้ขับรถต้องกระแทกเพราะหลุมและคลื่นถนน

2.รถสองแถวประจำทางที่นี่ออกไม่เป็นเวลาจนคนมีเหตุเร่งด่วนหรือไปกลับทำงานลำบาก จนต้องใช้รถส่วนตัว แต่บางคนไม่มีรถส่วนตัวจริงๆก็เดือดร้อนมากๆ เพราะในบางวันต้องรอรถ2-3ชั่วโมงรถสองแถวถึงจะมา….เคยมีคนไปร้องเรียนหน่วยงานให้มาดู สรุปก็เกิดเหตุการณ์คิวรถสองแถวเล่นละครตกตาแสดงต่อหน่วยงานว่าวิ่งตรงเวลาตามมาตรฐาน จนหน่วยงานคิดว่าไม่มีปัญหาอะไร ทำให้ปัญหาไม่ได้รับการแก้ไขจนทุกวันนี้ครับ

3.ไฟตามทางและป้ายรถเมล์ถนนคู้คลองสิบ ไม่มีความสว่างเพียงพอและไม่มีกล้องวงจรปิด ทำให้มีจุดเปลี่ยวและอันตรายในหลายๆจุดของเส้นทาง บางแหล่งเกิดอุบัติเหตุแล้วไม่มีกล้องวงจรปิด ทำให้ไม่สามารถหาหลักฐานอุบัติเหตุเพื่อฟ้องร้องให้ใครรับผิดชอบได้